Gregorius episcopus, seruus seruorum Dej, venerabilj fratri Johanni, episcopo Aboensi, salutem et apostolicam benediccionem. Cum a nobis [petitur] quod¹ iustum est et honestum, tam vigor equitatis quam ordo exigit racionis, vt id per sollicitudinem officij nostri ad debitum perducatur effectum. Eapropter, venerabilis frater, tuis iustis postulacionibus grato concurrentes assensu, omnes libertates et immunitates a predecessoribus nostris Romanis pontificibus, siue per priuilegia siue alias jndulgencias, tibi et mense tue episcopalj Aboensi concessas, necnon libertates et exempciones secularium exaccionum a regibus et principibus et aliis christifidelibus racionabiliter tibj et mense predicte indultas, sicut eos juste et pacifice optines, tibi et per te eidem mense auctoritate apostolica confirmamus et presentis scriptj patrocinio communimus. Nullj ergo omnino hominum lice[a]t hanc paginam nostre confirmacionis infringere uel ei ausu temerario contraire. Si quis autem hoc attemptare presumpserit, indignacionem omnipotentis Dej et beatorum Petri et Paulj, apostolorum eius, se nouerit incursurum. Datum Rome, apud sanctum Petrum, vj² ydus Aprilis, pontificatus nostri anno septimo.